***ประกาศ !!!!!***

**การชำระภาษีที่ดินและสิ่งปลูกสร้างในเขตพื้นที่ตำบลหนองโพ**

**……………………………………………………………………………………………………………….**

 **พระราชบัญญัติภาษีที่ดินและสิ่งปลูกสร้าง พ.ศ. 2562**

 หมวด 9 เบี้ยปรับและเงินเพิ่ม มาตรา 68 มาตรา 69 และมาตรา 70 สำหรับผู้ที่ไม่มาชำระภาษีภายในเดือนสิงหาคม 2564 จะต้องชำระเบี้ยปรับและเงินเพิ่ม ดังนี้

 1. ถ้าผู้เสียภาษีไม่มาชำระภาษีภายในเดือนสิงหาคม 2564 แต่ต่อมาได้มาชำระ ภาษีก่อนที่จะได้รับหนังสือแจ้งเตือน โดยองค์การบริหารส่วนตำบลหนองโพ จะมีหนังสือแจ้ง เตือนไปยังประชาชนผู้เสียภาษีภายในเดือนกันยายน 2564 ***ให้คิดเบี้ยปรับร้อยละ 10 ของ จำนวนภาษีค้างชำระ***

 2. ถ้าผู้เสียภาษีมาชำระภาษีภายในระยะเวลาที่กำหนดในหนังสือแจ้งเตือน***ให้คิด เบี้ยปรับร้อยละ 20 ของจำนวนภาษีค้างชำระ***

 3. ถ้าผู้เสียภาษีมาชำระภาษีภายหลังจากระยะเวลาที่กำหนดในหนังสือแจ้งเตือน ***ให้คิดเบี้ยปรับร้อยละ 40 ของจำนวนภาษีค้างชำระ***

 4. ผู้เสียภาษีที่ไม่ได้มาชำระภาษีภายในเดือนสิงหาคม 2564 ***ให้เสียเงินเพิ่มอีก ร้อยละ 1 ต่อเดือนของจำนวนภาษีที่ค้างชำระ*** เศษของเดือนให้นับเป็น 1 เดือน โดยให้เริ่ม นับเมื่อพ้นเดือนสิงหาคม 2564 จนถึงวันที่มีการมาชำระภาษี แต่ไม่ให้เกินกว่าจำนวนภาษีที่ ต้องชำระ

 ทั้งนี้ ผู้เสียภาษีสามารถติดต่อชำระภาษีค้าง พร้อมทั้งเบี้ยปรับและเงินเพิ่ม ได้ที่ กองคลัง องค์การบริหารส่วนตำบลหนองโพ โดยต้องชำระภายในเดือนกันยายน 2564 เนื่องจากหากพ้นระยะเวลาดังกล่าว องค์การบริหารส่วนตำบลหนองโพ จะมีหนังสือแจ้ง รายการภาษีค้างชำระให้สำนักงาน หรือสำนักงานที่ดินสาขาทราบ เพื่อใช้เป็นข้อมูลในการจด ทะเบียนสิทธิและนิติกรรมโอนกรรมสิทธิ์ หรือสิทธิครอบครองในที่ดินและอสังหาริมทรัพย์

 ***กองคลัง อบต.หนองโพ โทร 056-200746 โทรสาร 056-200764***